|  |
| --- |
| Klinisk institutt 2 |
| Institutt for global helse og samfunnsmedisin |
| Institutt for klinisk odontologi |
| Klinisk institutt 1 |
| Institutt for biomedisin |

|  |  |
| --- | --- |
| Referanse | Dato |
| 2016/2121-KANE | 04.01.2017 |
|  |  |
|  | |

**Nye rutiner for oppfølging av etiske godkjenninger for doktorgradsprosjekter ved Det medisinsk-odontologiske fakultet**

Flere av kandidatene som tas opp til ph.d.-programmet ved MOF arbeider med prosjekter som krever etiske godkjenninger (REK-godkjenning eller andre godkjenninger). Det foreligger imidlertid i dag svært begrensede muligheter for fakultetet å følge opp at slike etiske godkjenninger foreligger før prosjektets start. Forskningsseksjonen foreslo derfor til Programutvalget for forskerutdanning (PFU) at det innføres rutiner som kan gjøre det lettere for fakultetet og instituttene å følge opp at etiske godkjenninger foreligger i de tilfeller hvor dette kreves.

Saken ble diskutert i PFU på møte 30. november 2016. PFU vedtok følgende:

* Alle prosjektbeskrivelser som legges ved søknader om opptak til ph.d.-programmet skal tydeliggjøre hvorvidt det aktuelle prosjektet krever etisk godkjenning, samt eventuell plan for å få prosjektet godkjent av rette myndighet.
* For prosjekter som krever etisk godkjenning stilles følgende krav:
* Prosjektet skal være godkjent før oppstart.
* Etiske godkjenninger skal dokumenteres til fakultetet og skal helst legges ved søknad om opptak til ph.d.-programmet. Dersom prosjektet ikke er godkjent på opptakstidspunktet er midtveisevaluering siste frist for å dokumentere godkjenning. I et slikt tilfelle er det instituttets ansvar å kontrollere at prosjektet er godkjent av rette myndighet.

Praksisen som skisseres over er lik som ved Universitetet i Oslo.

I tillegg til oppfølgingen som gjøres ved fakultetet, vil Forskningsadministrativ avdeling innføre et punkt om etiske godkjenninger i den årlige fremdriftsrapporteringen.

Instituttene bes med dette om å gjøre seg kjent med de nye rutinene og sørge for at disse formidles ut til fagmiljøene. Instituttene er velkommen til å ta kontakt med Forskningsseksjonen ved fakultetet dersom de har noen spørsmål.

Vennlig hilsen

Roland Jonsson

leder, Programutvalget Kaia Nepstad

seniorkonsulent